OpenLLM-France/wikimedia huggingface dataset:
# Piotr Wrangel

Piotr Nikolaievitx Wrangel (errusieraz: Барон Пётр Николаевич Врангель; Novo-Aleksandrovsk, Errusiar Inperioa, egun Zarasai, Lituania, 1878ko abuztuaren 27a/abuztuaren 15a - Brusela, 1928ko apirilaren 25a) errusiar jenerala izan zen.

## Bizitza

Errusiarren eta japoniarren arteko gerran parte hartu ondoren, Lehen Mundu Gerran borrokatu zen. 1917. urteko iraultza piztu zenean, [[Krimeako penintsula|Krimeara]a erretiratu zen eta sobietarren aurka jardun zuen Anton Denikinen gudarostearekin batean. Poloniarren eta sobietarren arteko gerra garaian, berriro antolatu zuen Krimean gudarostea (1920), Dnieper ibaiaren inguruak eraso zituen eta Ekaterinoslav (egungo Dnipro) eta Mariupol konkistatu zituen.
Poloniako gerra amaitu zenean, ordea, sobietarrek gogor ekin zioten Wrangeli eta honek Krimearantz egin zuen atzera. Gudaroste sobietarrak Perekopeko istmoa bereganatu zuenean, 120 gerra-ontzi bildu zituen eta aliatuen laguntzaz Konstantinoplarantz abiatu zen 135.000 pertsonarekin batean, 70.000 soldadu barne. 1921. urtean, Frantziak eta Ingalaterrak uko egin zioten Wrangeli laguntza emateari, baina 1925 arte ez zuen borroka eten. Urte horretan bere gudarosteko estatu nagusia desegin zuen, Jugoslaviatik irten zen eta Belgikara erretiratu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q108260
* Multimedia: Pyotr Nikolayevich Wrangel / Q108260
# Piotrków Kujawski udalerria

Piotrków Kujawski Poloniako Kujavia-Pomeraniako voivoderriko landa-hiri udalerri bat da, Radziejów barrutian kokatuta. 138,67 km²ko azalera du eta 2017ko datuen arabera 9393 biztanle zituen.

## Kanpo estekak

* Udalaren webgunea
* Datuak: Q1829243
* Multimedia: Gmina Piotrków Kujawski / Q1829243
ieaKujavia-Pomeraniako voivoderriko udalerriak :
# Piovà Massaia

Piovà Massaia Italiako udalerri bat da. Astiko probintzian kokatuta dago, Piemonte eskualdean. 575 biztanle ditu, 10,14 kilometro koadroko azaleran banatuta.

## Mugakideak

Piovà Massaiak honako udalerri hauekin egiten du muga:
Cerreto d'Asti Cunico Montiglio Monferrato Passerano Marmorito Capriglio Cocconato Montafia Piea

## Kanpo estekak

* Datuak: Q17845
* Multimedia: Piovà Massaia / Q17845
# Polkville (Mississippi)

Polkville Mississippiko herri bat da. Smith konderrian kokatua dago. 2010ean 833 biztanle zituen, 44,5 kilometro koadrotan banatuta.

## Ikus, gainera

* Smith konderria

## Kanpo estekak

* Datuak: Q674794
# Polladras

Polladras, Ingalaterrako Kornualles konderriko herrixka bat da.

## Kanpo estekak

* Datuak: Q7225549
* Multimedia: Polladras / Q7225549
# Polkville (Ipar Carolina)

Polkville Ipar Carolinako hiri bat da. Cleveland konderrian kokatua dago. 2010ean 545 biztanle zituen, 4,81 kilometro koadrotan banatuta.

## Ikus, gainera

* Cleveland konderria

## Kanpo estekak

* Datuak: Q2025857
* Multimedia: Polkville, North Carolina / Q2025857
# Pollachius

Pollachius Gadidae familiako generoa da, barnean bi espezie dituena. Biek, gehienez, 1,10 metroko luzera eta 21 kg izan ditzakete.

## Espezieak

* Abadira (Pollachius pollachius)
* Ikazkina (Pollachius virens)

## Kanpo estekak

* Datuak: Q5123445
* Multimedia: Pollachius / Q5123445
* Espezieak: Pollachius
# Polkton (Ipar Carolina)

Polkton Ipar Carolinako herri bat da. Anson konderrian kokatua dago. 2010ean 3.375 biztanle zituen, 8,24 kilometro koadrotan banatuta.

## Ikus, gainera

* Anson konderria

## Kanpo estekak

* Datuak: Q2027424
# Pollagh (Achill)

Pollagh, irlanderaz An Pollach, Irlandako udalerri bat da, Mayo konderrian eta [[Achill uhartea]n dagoena. Keel eta Dooagh udalerrien artean dago.

## Kanpo estekak

* Datuak: Q7225550
# Pollaiolo

Pollaiolo Pizkundeko hiru artisten ezizena da:
* Antonio del Pollaiolo (1432 edo 1433 – 1498) margolari, eskultore eta urregilea.
* Piero Pollaiolo (1441 – 1496), margolaria, Antonioren anaia.
* Simone Pollaiolo (1457 - 1508), eskultore eta arkitektoa. Ez zen Antonio eta Pieroren ahaidea.
# Polkowice udalerria

Polkowice Poloniako Silesia Behereko voivoderriko landa-hiri udalerri bat da, Polkowice barrutian kokatuta. 167,65 km²ko azalera du eta 2017ko datuen arabera 27443 biztanle zituen.

## Kanpo estekak

* Udalaren webgunea
* Datuak: Q2619154
* Multimedia: Gmina Polkowice / Q2619154
ieaSilesia Behereko voivoderriko udalerriak :
# Pollagh

Pollagh edota Pullough (irlanderaz: Pollach) Irlandako udalerri bat da, Offaly konderrian dagoena. 2011ko erroldaren arabera 800 biztanle zituen.

## Kanpo estekak

* Datuak: Q968333
* Multimedia: Pollagh / Q968333
# Polla

Polla Italiako udalerri bat da. Salernoko probintzian kokatuta dago, Campania eskualdean. 5.102 biztanle ditu, 48,08 kilometro koadroko azaleran banatuta.

## Mugakideak

Pollak honako udalerri hauekin egiten du muga:
Atena Lucana Brienza Corleto Monforte Sant'Angelo Le Fratte Auletta Caggiano Pertosa Sant'Arsenio

## Kanpo estekak

* Datuak: Q81333
* Multimedia: Polla (Italy) / Q81333
# Petri Balantza

Petri Balantza (gaztelaniaz: Pedro de Balanza) (XV. mendea–Iruñea, 1527ko martxoaren 7a) lizentziaduna, Nafarroako Errege Auzitegietako abokatua eta Nafarroako kontseilaria, haren eraginez, superstizio eta fanatismo erlijiosoa aitzakiatzat hartuta, 200 lagun baino gehiago atxilotu zituzten Nafarroa Garaian, gehienak emakumeak, eta hamarnaka urkatu zituzten. Nafarroako Erresumaren aurkako jarrera aktiboa izan zuen eta, haren zerbitzuak ordaintzeko, diru kopuru handiak eskaini zizkioten.

## Biografia

Haren jaiotzari buruzko datu zehatzik ez da ezagutzen, jatorriz Nafarroakoa eta XV. mendearen bigarren erdialdean sortua izan zela izan ezik. Diruzaintzako liburuetan Gorte Nagusiko eta Errege Kontseiluko abokatu gisa aipatzen da 1513az geroztik, nahiz eta karguan aspalditik egon, Joan III.a eta Katalina I.aren erregealdian. 1518 eta 1519. urteetako Nafarroako Diruzain Nagusiaren erregistroan Nafarroako kontseilari gisa agertzen da. Gaztelarren aldekoa, 1522ko azaroan ehun dukaten grazia berezia eman zioten Gaztelako Koroari emandako zerbitzuengatik, bereziki Henrike II.a Nafarroakoak erresuma berreskuratzeko egin berri zuen ahaleginean.
Pedro de Balanzak bere ondarea handitu nahi izan zuen, Nafarroako errege-erregina legitimoen alde egin zuten pertsonen ondasunak eta ondasunak eskuratuz. 1525eko abenduan, bestetik, erregeak laurehun dukat eman zizkion, Nafarroa Beherea okupatu zuten soldaduen soldata ordaintzeko gastatu zuen diruaren ordain gisa. Erregearen fabore horiek ez zitzaizkion osorik ordaindu, alargunak eta oinordekoek gerora egindako erreklamazioek berresten zuten bezala; beraz, 1549ko uztailean oraindik ehun dukat jasotzea falta zitzaien.

### Sorginen ehiza

1525eko urtarrilaren 17an, sorgin-ehiza hasi zuten Erroibar, Erronkari eta Zaraitzu ibarretan. Petri Balantza espainiar Errege Kontseiluko kideak bultzatuta, superstizio eta fanatismo erlijiosoa aitzakiatzat hartuta, 200 lagun baino gehiago atxilotu zituzten, gehienak emakumeak, eta hamarnaka urkatu zituzten. Denak ziren Gaztelaren konkistaren aurka posizionatu ziren herritarrak. Eskandalua eragiteaz gain, beldur handia eragin zuten. Herrietako abadeak eta Nafarroako Gorteak kexu azaldu ziren, jazarpena kasu faltsuetan eta torturetan oinarrituta zegoela salatuz.

## Obra

* Pedro Pasquierrekin batera: Ordenanzas, leyes de visita y aranzeles del Reyno de Navarra, Lizarra, 1557.

## Eleberria

Toti Martinez de Lezearen "Sorgin belarra" eleberriaren pertsonai bat da.

## Erreferentziak

* ↑ https://www.argia.eus/efemerideen-kanala/sorgin-ehiza-hasi-zuten-nafarroa-iparraldean-espainiar-errege-kontseiluak-bultzatuta
* ↑ https://aunamendi.eusko-ikaskuntza.eus/eu/balanza-pedro/ar-10264/

## Kanpo estekak

* (Gaztelaniaz):Biografia Espainiako Historiaren Errege Akademiaren webgunean.
* Datuak: Q84559091
# Petri (apostolua)

Petri (asiriera klasikoz: ܫܸܡܥܘܿܢ ܟܹ݁ܐܦ݂ܵܐ‎, Shemayon Keppa, arabieraz: شمعون الصفا‎, Shamaon Safa, hebreeraz: שמעון בר יונה‎ Shim'on bar Yona, antzinako grezieraz: Πέτρος, Petros, latinez: Petrus; Betsaida, c. 1 - Erroma, 64 eta 68 artean) Jesusek hautatutako hamabi apostoluetako bat zen. Bere bizitzaren gainean ezagutzen duguna Itun Berrian eta Apostoluen Eginetan agertzen da. Iturri horien arabera, Galileako arrantzalea izan zen, Jesusek buru izateko papera eman ziona (Mateo 16:18; Joan 21:15–16). Elizako aurreko urteetako askok, San Ireneok kasu, apostoluen arteko nagusitasun honen alde egiten zuten.
Erromako Eliza Katoliko, Eliza Ortodoxo eta Eliza Anglikanoaren ustetan, Simon Petri santua da, eta Erroman Elizako sorrerarekin lotzen dute, nahiz eta egungo kristautasunean honen garrantzia eta Aita Santuaren nagusitasuna zehazterakoan bat ez etorri. Batzuek argudiatzen dute bere nagusitasuna ohorezkoa baino ez zela, hau da, berdinen artean burua. Batzuen irudikoz, nagusitasun hori ez zen ondorengoei igarotzekoa. Oro har, protestanteek ez diote santu titulua ematen.
Erromatar Martirologiak ekainaren 29a ezartzen du San Petri eta San Pauloren festarako, egun hori bere heriotzen urteurrena dela baieztatu gabe. Aditu batzuen ustez, San Petriren heriotzaren data 64ko urriaren 13a izan liteke. Usadio kristauan erromatar agintariek gurutzatuta hiltzera zigortu zutela iritzi dute. Usadio honen arabera, hankaz gora gurutzatu zuten San Petri, Jesus bezala ez hiltzearren. Halaber, heriotzaren tokia egungo San Petri basilikako aldare nagusian kokatzen da, usadio beraren aburuz. Artean, zeruko erresumako giltzak eskuetan zituela irudikatzen da San Petri, eta, katolikoek horretan Elizaren gaineko nagusitasuna ikusten dute.

## Izena

Simon "Keipha" Ben-Yonah/Bar-Yonah, Simon Petri, Cephas edo Keipha izenekin ere ezagutzen da. Azken izen honetatik dator Sabin Aranak proposaturiko euskarazko Kepa.

## Erreferentziak

* ↑ Euskaltzaindia. 129. araua: Aita santuen izenak. .

## Ikus, gainera

* San Petri basilika
* San Pedro eliza (Zumaia)

## Kanpo estekak

* Datuak: Q33923
* Multimedia: Saint Peter / Q33923
# Petri Aratzurikoa

Petri Aratzurikoa XII. mendeko nafar noblea izan zen, Artaxoa eta Tuterako tenentea (1159-1169) izan zena. Logroñoko tenentea ere izan zen.
Gartzea IV.a Ramirez Berrezarlea hil zenean, Antso VI.a Jakituna onartu ez zutenean, Petri Ruiz Azagrakoa suhiarekin batera erbesteratu eta Murtzian eta Valentziako taifan gobernadorea zen Muhammad ibn Mardanisen zerbitzupean jarri ziren, 1166 eta 1168 artean edo 1169 eta 1170 artean
1174an Alfontso II.a Aragoikoaren zerbitzuan zegoen eta Darocako jaun bilakatu zen. Urte hartan, suhiaren mesede, Tutera galdu zuen. 1179an Alfontso VII.a Gaztelakoa hautatu zuen errege eta Carrión de los Condesko hiri-gutunean lekuko moduan agertu zen.
1190ean Galarren Musa izeneko mailegu-emaile bati dirua itzuli ez zuenez, Antso VI.a erregeak bahituran emandakoa galtzea agindu zuen. Bere oinordekoak Nafarroan gelditu ziren, izan ere, 1233an Gerrero Arazurikoa alkate izendatu zuten.

## Erreferentziak

* ↑ Suárez Fernández, Luis. (1976). Historia de España antigua y media. Ediciones Rialp, 606 or..
* ↑ Buresi, Pascal. (2004). La frontière entre chrétienté et Islam dans la pénisule Ibérique: du Tage à la Sierra Morena (fin XIe-milieu XIIIe siècle). Editions Publibook, 214–5 or..
* ↑ Ladero Quesada, Miguel Ángel. (2001). Sobre la evolución de las fronteras medievales hispánicas (siglos XI a XIV). in: Identidad y representación de la frontera en la España medieval, siglos XI–XIV: seminario celebrado en la Casa de Velázquez y la Universidad Autónoma de Madrid, 14–15 de diciembre de 1998. Madril: Casa de Velázquez, 22 or..
* ↑ Auñamendi Eusko Entziklopedia. Pedro de Arazuri. .
* Datuak: Q16494285
# Petri Antso Monteagudokoa

Petri Antso Monteagudokoa (nafar-aragoieraz: Pero Sanchiz de Montacut) (?- Nabarreria, 1276) XIII. mendeko Nafarroako handikia izan zen.

## Biografia

Aita Antso Fernandez Monteagudokoa zuen Tibalt I.a eta Tibalt II.aren seneskala izandakoa.
1264 eta 1269 artean Erronkari eta Zaraitzuko jauna izan zen. 1266an, agaramontar buruzagiak erregeari omenaldia egin zionenan, Cascanteko jauna zuen titulua.
Henrike I.a gizena hil zenean, 1274ko abuztuaren 21ean, Gorteek gobernadore hautatu zuten Erriberrin. Nobleziaren gehienarekin batera aragoitarren alde egin zuen. Hori zela eta Gartzia Almoravit izan zuen etsaia, gaztelarren aldekoa zena. Elkarri erronka jo eta gero, Montagudokoa ez zen agertu. Nabarreria armagabetzea lortu ezin zuenez, dimisioa aurkeztu eta Filipe III.a Frantziakoak aukeratutako Eustakio Beaumarchaiskoak ordezkatu zuen. Gontzalo Ibañez Baztangoaren bitartekaritzari esker, Nabarreriako gerran auzo horretakoekin bat egin zuen. Tregoa batean, gobernadorearen aldera pasatzekotan ari zela, Almoravitek kontratatutako lagun batzuek bere ezkutari eta lagun batekin batera hil zuten.

## Ezkontza eta seme-alabak

Xanpainiarra zen Elis edo Aelide ezkondu eta seme-alaba bi izan zituzten:
* Joanes
* Milia

## Bibliografia

* Jimeno Jurio, Jose Maria. (2004). Retazos de la historia de Pamplona. Iruñea: Pamiela ISBN 84-7681-405-4..
* Jimeno Jurio, Jose Maria. (1991). Guerra de la Navarrería. in: Navarra : Temas de cultura popular. Iruñea ISBN ISBN 84-235-0436-0..
* García Arancón, Mª Raquel. Tres linajes navarros bajo la casa Champaña. , 606-611 or..
* Datuak: Q9057679
# Petreștii de Jos

Petreștii de Jos Errumaniako udalerri bat da, Cluj konderrian. 1.391 biztanle ditu, 72,61 kilometro koadroko azaleran banatuta.

## Herriak

Udalerrian honako herriak daude:
Petreștii de Jos $^{(en)}$ Crăești $^{(en)}$ Deleni $^{(en)}$ Livada $^{(en)}$ Petreștii de Mijloc $^{(en)}$ Petreștii de Sus $^{(en)}$ Plaiuri $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725032
# Petri

    «Pello» orriak hona dakar. Finlandiako udalerriari buruzko artikulua hau da: «Pello (Finlandiako udalerria)»
Petri gizon izena da, latineko Petrus-etik datorrena. Izenaren beste aldaerak Peru, Pello (Peio), Petiri, Betiri eta Kepa dira.
Euskaltzaindiaren arabera, Petri izena latinetik euskarara heldu da, eta dudarik gabe kristau munduan hedadurarik handiena izan dutenetako bat dugu. Kristok berak eman zion izena lehendabiziko aita santua izango zenari: "Simon zara zu, Joanen semea, baina aurrerantzean Kefas deituko zara". Arameoko —Jesusen hizkuntzako— Kephas "haitza" Petros itzuli zuten lehenik grekoz eta Petrus geroago latinez. Erabileraren ondorioz, aldaera asko daude euskaraz: Peru, Betiri, Petiri, Pello eta, azkenik, Kepa. Azken hori Sabin Aranak eta Koldo Eleizaldek argitaratuko Santu Izendegian proposatu zen, arameoko jatorrizko Kephas-etik abiaturik.

## Aita Santua

San Petri, Jesukristoren apostolua eta izenaren sortzailea da, Elizaren Katolikoaren lehenengo Aita Santua.
Erromako Eliza Katoliko, Eliza Ortodoxo eta Eliza Anglikanoaren ustetan, Simon da Petri santua, eta Erroman Elizako sorrerarekin lotzen dute, nahiz eta egungo kristautasunean honen garrantzia eta Aita Santuaren nagusitasuna zehazterakoan bat ez etorri. Batzuek argudiatzen dute bere nagusitasuna ohorezkoa baino ez zela, hau da, berdinen artean burua. Batzuen irudikoz, nagusitasun hori ez zen ondorengoei igarotzekoa.
Petri da Euskaltzaindiak araututako izena, lehenengo Aita Santua izendatzeko.

## Jaieguna

Jaieguna ekainaren 29an da.

## Pertsonaia ezagunak

* Petri I.a Nafarroakoa (1068-1104)
* Petri I.a Gaztelakoa (1334-1369)
* Petri I.a Errusiakoa (1672–1725)

### Aldaera guztiak

* Petri izenarekin hasten diren artikulu guztiak, Petri izeneko pertsonaiak barne
* Pello izenarekin hasten diren artikulu guztiak, Pello izeneko pertsonaiak barne
* Peio izenarekin hasten diren artikulu guztiak, Peio izeneko pertsonaiak barne
* Peru izenarekin hasten diren artikulu guztiak, Peru izeneko pertsonaiak barne
* Piarres izenarekin hasten diren artikulu guztiak, Piarres izeneko pertsonaiak barne
* Kepa izenarekin hasten diren artikulu guztiak, Kepa izeneko pertsonaiak barne
* Pedro izenarekin hasten diren artikulu guztiak, Pedro izeneko pertsonaiak barne
* Pierre izenarekin hasten diren artikulu guztiak, Pierre izeneko pertsonaiak barne

## Erreferentziak

* ↑ Euskaltzaindiaren izendegia
* ↑ Aita santuen izenak (129. araua)]

## Ikus, gainera

* Petri plaka

## Kanpo estekak

* Datuak: Q10625184
* Multimedia: Petri (given name) / Q10625184
# Pitxer

Pitxerra buztinez, beiraz edo bestelako materialez egindako ontzia da, normalean lepoan sabelean baino estuagoa dena, bertan likidoak isurtzeko estugune apropos batez eta eskuleku batez osatua dagoena. Pitxerrek helduleku bakarra izan ohi dute.

## Erreferentziak

* ↑ Zeramika hiztegia. Eusko Jaurlaritza, 45 or..

## Kanpo estekak

* Datuak: Q2413314
* Multimedia: Jugs / Q2413314
# Pitxartxar beltz

Pitxartxar beltza (Saxicola caprata) Saxicola generoko animalia da. Hegaztien barruko Muscicapidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Saxicola
* Muscicapidae

## Kanpo estekak

* World Bird Names
* Datuak: Q864893
* Multimedia: Saxicola caprata / Q864893
* Espezieak: Saxicola caprata
# Pitxartxar inurrijale

Pitxartxar inurrijalea (Myrmecocichla formicivora) Myrmecocichla generoko animalia da. Hegaztien barruko Muscicapidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Myrmecocichla
* Muscicapidae

## Kanpo estekak

* World Bird Names
* Datuak: Q3315428
* Multimedia: Myrmecocichla formicivora / Q3315428
* Espezieak: Myrmecocichla formicivora
# Pitxer (unitatea)

Pitxer edo azunbre antzinako euskal bolumen unitatea da. 2,52 litro baliokidea zuen eta bere laurdenak txopin izena du. Sistema metriko hamartarra indarrean hasi zenean desagertu zen.
Gaztelako Erresuman bere baliokidea azumbre zen, hala ere bertan 2,05 litro besterik ez zuen.

## Erreferentziak

* ↑ Harluxet Hiztegi Entziklopedikoa. Pitxer. .

## Kanpo estekak

* Datuak: Q794300
# Port Eynon

Port Eynon edota Port Einon, galesez: Porth Einon, Galesko Swansea hiriko komunitate bat da. Gower penintsulan dago. 2001eko erroldaren arabera 574 biztanle zituen.

## Kanpo estekak

* Datuak: Q7230620
* Multimedia: Port Eynon / Q7230620
# Port Hadlock-Irondale (Washington)

Port Hadlock-Irondale Ameriketako Estatu Batuetako erroldak esleitutako leku bat da. Jefferson konderrian kokatuta dago, Washington estatuan. 3.983 biztanle ditu, 20,082704 kilometro koadroko azaleran banatuta.

## Ikus, gainera

* Jefferson konderria

## Kanpo estekak

* Datuak: Q1508181
* Multimedia: Port Hadlock-Irondale, Washington / Q1508181
# Port Harcourt

Port Harcourt Nigeriako hegoaldeko hiria eta portua, eta Rivers estatuko hiriburua da. Bonny ibaiaren ertzean dago, Gineako golkotik hurbil. 2006an 541.115 biztanle zituen.
Unibertsitatea eta aireportua ditu. Nigeriako industriagunerik garrantzitsuenetakoa bilakatu da azken hamarkadetan. Altzairugintza, beiragintza, papergintza, tabakogintza, zurgintza, eraikuntzako gaiak, industria kimikoa, petrolio-findegiak, janari-industria eta ontziolak dira industria nagusiak. Petrolio eta gas-hobi garrantzitsuak daude hiritik hurbil.
1912. urtean sortu zituzten Port Harcourteko hiria eta portua, ijaw herria bizi zen tokian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q217432
* Multimedia: Port Harcourt / Q217432
# Port Fòrumgo geltokia

Port Fòrum Bartzelonako tranbiaren geltoki bat da, Sant Adrià de Besòs udalerrian dago.
Geltokia 2004n inauguratu zen.
# Port Gaverne

Port Gaverne, kornubieraz: Porthkaveran, Ingalaterrako Kornualles konderriko iparraldeko kostaldeko herrixka bat da.

## Kanpo estekak

* Datuak: Q7230637
* Multimedia: Port Gaverne / Q7230637
# Port Gibson (Mississippi)

Port Gibson Mississippiko hiri bat da. Claiborne konderrian kokatua dago. 2010ean 1.567 biztanle zituen, 4,6 kilometro koadrotan banatuta.

## Ikus, gainera

* Claiborne konderria

## Kanpo estekak

* Datuak: Q2005276
* Multimedia: Port Gibson, Mississippi / Q2005276
# Port Hedlandeko portua

Port Hedlandeko portua (ingelesez: Port of Port Hedland) Mendebaldeko Australiako portua da, herrialdeko nagusiena dena. Munduko zama-porturik nagusienetariko bat da garraiatutako zamaren arabera (505,33 milioi tona 2017ko datuen arabera). Pilbara eskualdeko burdin mea bertatik esportatzen dute.

## Kanpo estekak

* Datuak: Q14935899
* Multimedia: Port Hedland Harbour / Q14935899
# Port Glasgow

Port Glasgow (Eskoziako gaeleraz: Port Ghlaschu, eskozieraz: Port Glesga), Eskozia mendebaldeko udalerria da, Inverclyde eskualdeko bigarrena, hiriburua den Greenock udalerriarekin ekialdetik mugakide dena. 2011ko erroldaren arabera 15.414 biztanle ditu.

## Historia

Sir George Maxwellek 1450 eta 1477 artean New Werke of Finlastoun gaztelua eraiki zuen, gaur egun Newark gaztelua izenaz ezagutzen dena. Gazteluaren babesean 4 kilometro mendebaldera Greenock arrantzale herria sortuz joan zen eta merkatu herria bihurtu zen. Glasgowko tabako merkatariek bertara ekartzen zituzten itsasuntziak baina Greenocktarrekin negoziazioetan zailtasunak izan ondoren 1668an Newark gazteluaren ondorko lurrak erosi eta beren kaia eraiki zuten. Port Glasgow izena eman zioten inguruan eratuz joan zen herriari.
Herria azkar hazi zen eta 1710rako aduana bazuen. Itsasontzietan tabakoaz gain, azukrea, rona eta kotoia ekartzen zuten Ameriketatik. 1780an ontziolak ireki zituzten eta XIX mendean jarduera ekonomiko nagusia bihurtu zen. 1812an Europako lehen lurrun bidezko itsasontzi zerbitzua ezarri zen, PS Comet untziak Glasgow, Greenock eta Helensburgh lotu zituen. 1828an dagoeneko Belfast, Derry, Liverpool, Inverness, Campbeltown eta Hebridak ere lotzen zituzten lurrun bidezko itsasontziek.

## Ondasun nabarmenak

* Newark gaztelua.
* Pot Glasgowko itsasertza.
* Perch itsasargia.
* PS Comet untziaren erreplika.
* Fergusons ontziola.

## Kanpo estekak

* Datuak: Q1786145
* Multimedia: Port Glasgow / Q1786145
# Port Graham (Alaska)

Port Graham Ameriketako Estatu Batuetako erroldak esleitutako leku bat da. Kenai Peninsula Boroughn dago, Alaska estatuan. 162 biztanle ditu, 16,544027 kilometro koadroko azaleran banatuta.

## Ikus, gainera

* Kenai Peninsula Borough

## Kanpo estekak

* Datuak: Q2691640
# Port Heiden (Alaska)

Port Heiden (alutiiqeraz: Masrriq) Ameriketako Estatu Batuetako hiri bat da. Lake and Peninsula Boroughn kokatuta dago, Alaska estatuan. 100 biztanle ditu, 132,135553 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-05).

## Ikus, gainera

* Lake and Peninsula Borough

## Kanpo estekak

* Datuak: Q79464
* Multimedia: Port Heiden, Alaska / Q79464
# Poitouko astoa

Taxotaula bat irakurtzeko eraPoitouko astoa Kontserbazio egoera: galzori larrian :
Jatorrizko herrialdea(k):  Frantzia  Okzitania :
Sailkapen zientifikoa :
| Erreinua: | Animalia |
| Filuma: | Chordata |
| Klasea: | Mammalia |
| Azpiklasea: | Eutheria |
| Ordena: | Perissodactyla |
| Familia: | Equidae |
| Generoa: | Equus |
| Espeziea: | Equus africanus |
| Azpiespeziea: | Equus africanus asinus Linnaeus, 1758 |
Arraza :
Poitouko astoa :
Poitouko astoa, Okzitaneraz "ase de Poitou", frantsesez "baudet du Poitou", Frantziako eta Okzitaniako bertako asto arraza bat da. Bere jatorrizko eskualdeak Peitau Charantas zein Landetako ipar aldea dira.

## Ezaugarriak

Asto hauen ezaugarrien artean beraien ilaia luzea eta soin gurutzeraino altuera handia daude, 150 cm. inguru.

## Arrazaren egoera

Equus Survival Trust elkartearen arabera, arraza oso egoera larrian dago.

## Erreferentziak

* ↑ Improvisation so piano, Jean-Pierre Thiollet, Neva Editions, 2017, p. 112. ISBN 978-2-35055-228-6
* ↑ http://www.equus-survival-trust.org/

## Kanpo estekak
### Liens externes

* (Frantsesez) Arrazaren babes aldeko WEB-a
* Datuak: Q653702
* Multimedia: Baudet du Poitou / Q653702